इससे पहले चेन्नई ने अपने गेंदबाजों के जबरदस्त प्रदर्शन से सनराइजर्स हैदराबाद को सात विकेट पर 139 रन पर रोक दिया। चेन्नई के कप्तान महेंद्र सिंह धोनी ने टॉस जीतकर पहले फील्डिंग करने फैसला किया। स्टार ओपनर शिखर धवन के पहली गेंद पर बोल्ड होने के बाद हैदराबाद की टीम मुकाबले में नहीं लौट सकी। श्रीवत्स गोस्वामी 12, मनीष पांडेय 8 और शाकिब अल हसन 12 रन बनाकर पवेलियन लौट गए। कप्तान केन विलियम्सन 15 गेंदों में चार चौकों की मदद से 24 रन बनाकर आउट हुए।